Отчет за дейността на

НЧ „ Пробуда – 1928г.“

С. Бела Рада през 2021 година

През изтеклата 2021г. , читалището работи за осъществяване на духовните и културни потребности на населението на с. Бела Рада в крак с новото време.

През изтеклата година читалището проведе ритуал по случай Бабинден по стар стил, както и традиционния празник Трифон Зарезан- ден на лозаря. Празникът се проведе в лозовите масиви на селото с всеобщо веселие и провеждане на обичая зарязване на лозята. За провеждане на ритуала и всеобщото веселие, читалището работи съвместно с кметството.

По случай Баба Марта, в читалището децата изработиха мартенички, които бяха раздадени на възрастните хора в селото.

Националния празник 3ти март, се проведе на площада в селото , с помощта на кметството, където деца самодейци изнесоха програма.

За 8ми март проведохме изложба от гоблени и други ръкоделия в салона на кметството, където се раздадоха и награди.

На 08.07 по случай духовния празник на селото Св. Прокопий организирахме курбан за здраве.

На 17.07. съвместно с кметството се проведе събора на селото с участието на самодейни състави от общината и оркестър Хармония.

Поради наложените мерки за ограничение на разпространението на COVID – 19, Читалището не успя да осъществи на 100 % плана си за работа.

Надяваме се, че през настоящата 2022 година ще можем да работим повече и изцяло в полза на жителите на село Бела Рада като продължим да пазим и спазваме традициите и обичаите.

Цветелина Иванова - Секретар на НЧ „ Пробуда – 1928г.“ с. Бела Рада